Rettens dom (Anden Afdeling) af 12. marts 2019 –

Frankrig mod Kommissionen

(Sag T-26/18)

»EGFL og ELFUL – udgifter udelukket fra EU-finansiering – udgifter afholdt af Frankrig – punktvise og faste finansielle korrektioner – arealstøtteordning – system til identifikation af landbrugsparceller – fastlæggelsen af støtteberettigede arealer – bevarelse af landbrugsjorden i god landbrugs- og miljømæssig stand – landskabstræk – græsningsarealer og hedeområder – nationalt kontrolsystem, der er indført på grundlag af en definition, der ikke er forenelig med støtteberettigede arealer – proportionalitet – begrundelsespligt – efterprøvende regnskabsafslutning – mest sandsynlig fejlforekomst – retlig fejl«

1. Landbrug – fælles landbrugspolitik – ordninger for direkte støtte – fælles regler – minimumskrav for god landbrugs- og miljømæssig stand – medlemsstaternes definition af disse krav – forpligtelse – rækkevidde (Rådets forordning nr. 73/2009, art. 6, stk. 1, og bilag III; Kommissionens forordning nr. 1122/2009, art. 34, stk. 3) (jf. præmis 65-74)

2. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstater (Kommissionens forordning nr. 908/2014, art. 34) (jf. præmis 82-85, 98 og 111)

3. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – vurdering af det tab, som fonden har lidt – ulovlige udgifter, som ikke kan bestemmes tilstrækkeligt præcist – vurdering baseret på faste korrektioner – lovlig – tilsidesættelse af proportionalitetsprincippet – foreligger ikke (Kommissionens forordning nr. 907/2014, art. 12, stk. 6) (jf. præmis 86-88, 102, 104, 105 og 114)

4. Landbrug – EGFL’s og ELFUL’s finansiering – afslutning af regnskaber – endeligt afslag på finansiering af visse udgifter – nødvendigheden af en forudgående kontradiktorisk procedure (Kommissionens forordning nr. 908/2014, art. 34) (jf. præmis 144 og 145)

5. Landbrug – EGFL’s og ELFUL’s finansiering – afslutning af regnskaber – udarbejdelse af beslutninger – Kommissionens skriftlige meddelelse til medlemsstaterne om resultaterne af sin efterprøvning – indhold – virkninger i tilfælde af manglende overholdelse (Europa-Parlamentets og Rådets forordning nr. 1306/2013, art. 52; Kommissionens forordning nr. 908/2014, art. 34, stk. 2, første afsnit) (jf. præmis 146-149)

6. Institutionernes retsakter – begrundelse – forpligtelse – rækkevidde – beslutning om regnskabsafslutning hvad angår de udgifter, som EGFL og ELFUL har finansieret (Art. 296 TEUF) (jf. præmis 158 og 159)

Angående

Søgsmål i henhold til artikel 263 TEUF med påstand om delvis annullation af Kommissionens gennemførelsesafgørelse (EU) 2017/2014 af 8. november 2017 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2017, L 292, s. 61).

Konklusion

1) Europa-Kommissionen frifindes.